Per fi podem dir que a partir del mes de novembre podrem gaudir d'una de les joies amagades de Barcelona i del barri de Gràcia com és la Casa Vicens, d'Antoni Gaudí. D'estil modernista i gust oriental, es va construir entre els anys 1883 i 1885 i després de ser rehabilitada ja està llesta per obrir al públic i deixar-se veure.

Més concretament, la data d'obertura està programada pel 16 de novembre, després de més de 120 anys com a residència privada. Aquesta meravella de la ciutat estarà oberta al públic a un preu de 16 euros, l'entrada general, i de 19 si és una visita guiada. Aquesta segona opció ens permetrà tindre "un major grau de coneixement sobre Antoni Gaudí i la seva transcendència. Perquè aturant-te aquí és possible conèixer no només els inicis d’aquest geni, sinó també entendre tota la seva obra posterior", expliquen des de l'organització.

No us adormiu i compreu-vos ja l'entrada per visitar la Casa Vicens. Hem esperat molts anys per poder fer-ho i ara és el moment!

@casa vicens

Share the story